146 



A. Wallensköld 



A tant s'en part, celé s'esvelle, 



9*0 Esbahie est de la mervelle; 

 A orisons s'est iluec mise. 

 L'erbe cuelli et si l'a prise, 

 Uns gans avoit, cels eu enpli; 

 Mais onques mais parler n'oï 



945 D'erbe qui si tresbele fust 

 Ne tant bêle color eiist. 

 L'erbe a cueille liëment. 

 Es vos a tant isnelement 

 Maronniers qui par mer guioient 

 (F issrd) 9.M) Rice nef et boin mast avoieut. 

 Celé les voit, ses apela 

 Et en plorant si lor proia 

 Que il por Dieu a li venissent 

 Et entre gent le remeisent. 



055 A aucun port cil arestereut, 

 Ens le misent, si l'eu menèrent. 

 Bêle persone ert et honeste. 

 Et por pitié li font grant feste. 

 A port l'ont mise; elle s'en ist, 



960 A tere vint et congiet prist. 

 Un mesel troeve en mi la voie, 

 La gentis dame en a grant joie; 

 De s'erbe a pris, si le triulla 

 Et de cler vin le destenpra. 



flcs Cil en a but, tous fu garis, 

 Grases l'en rent et grans mercis. 

 Par tot s'en vait la renomee, 

 Si s'esmuet tote la contrée: 

 Tot li mesel vienent a li, 



970 Tos les sane, tot sont gari. 



Li fel qui ot son neveu mort 

 Et qui jugie l'ot a tort 

 Estoit meseaus, si ot et sçut 

 K'en celle terre une dame eut 



975 Qui les malades garisoit; 



Et ses frères, qui moût l'amoit. 

 Qui sires ert de la cité, 

 Quant il en sot la vérité 

 K'une tes feme est arivee, 



980 Si l'a plus tost qu'il pot mandée: 



Ofert li a de son avoir, 

 Bel le reçut a son manoir. 

 Quant elle i vint, a sa venue 

 Est la cités tote esmeüe. 



9S5 Nus nel conut. et si fu ja 

 Eu tel point que mont li greva 

 Li jugemens c'en sor li fist 

 A tort, car elle nel fortist. 

 Li sire docement li prie 



990 Que por avoir ne le laist mie 

 Qu'ele son frère ne garise. 

 „Ja certes, sire, n'i venise, 

 Fait la dame, por vostre avoir; 

 Mais nequedent, s'il violt avoir 



995 Del mal qu'il a sa garison. 

 Si face sa confesion 

 Vraiement de tos ses peciés 

 Dont li siens cors est enteciés. 

 De devant moi voel qu'il le face, 

 (F. iSSv^aj 1000 Si qu'il me voie face a face. 

 Et set persones i seront 

 moi qui le confesseront. 

 Vos et ma dame, che sont deus, 

 Si resoient avoeques teus 



1005 Qui son peciet sacent celer." 

 Cil se prist moût a vergonder, 

 Quant il oï que entresait 

 Seroit confés de son mesfait. 

 S'il entresait violt garis estre. 



1010 Li sires amainue le prestre; 

 Environ lui sont tot asis. 

 De ses peciés, çou m'est avis. 

 En partie se confesa, 

 Le murdre de l'enfant cela 



1015 Qu'il ot mordri. La dame l'ot. 

 Qui l'aventure moût bien sot. 

 „Amis, fait elle, trestot di, 

 Car autrement, jou le t'afi. 

 Ne te poroie jou garir, 



1020 Se nulle riens me vios covrir. 



— Frère, por Dieu, che dist li sire, 

 Puis que trestot te covient dire, 



Tora, XXXIV. 



